OzLabs/hebrew-wiki-articles huggingface dataset:
הממלכה המאוחדת באירוויזיון 1960

הממלכה המאוחדת באירוויזיון 1960 השתתפה עם השיר "Looking High, High, High", שבוצע על ידי הזמר הבריטי בריאן ג'ונסון. זוהי השתתפותה השלישית של הממלכה המאוחדת בתחרות הזמר של האירוויזיון.

== לפני האירוויזיון ==
ה-BBC ארגן תחרות לאומית לבחירת נציגה של הממלכה המאוחדת לאירוויזיון. התחרות כללה שני חצאי גמר שהתקיימו ב-2 ו-4 בפברואר 1960, וגמר שנערך ב-6 בפברואר. כל התחרויות שודרו ב-BBC One.

=== חצי הגמר הראשון ===
{| class="sortable wikitable" style="margin: 1em auto 1em auto"
|+ style="font-size: bigger;" | 2 בפברואר 1960
|-
! סדר !! מבצע !! שיר !! תרגום
|-
| 1 || דון לאנג || "As the Big Dipper Dipped" || כמו הטבילה הגדולה
|-
|2
|בני לי
|"Friendly Street"
|רחוב ידידותי
|-
|3
|פרל קאר וטדי ג'ונסון
|"Pickin' Petals"
|קוטפים עלי כותרת
|- bgcolor="ffdead"
| 4|| מלקולם ואוגהאן|| "Each Tomorrow"|| כל מחר
|- bgcolor="ffdead"
| 5|| ליטה רוזה|| "Unexpectedly"|| בלתי צפוי
|- bgcolor="ffdead"
| 6|| דייוויד האגס וג'ימי פראזר|| "Mi amor"|| אהובי
|}

=== חצי הגמר השני ===
{| class="sortable wikitable" style="margin: 1em auto 1em auto"
|+ style="font-size: bigger;" | 4 בפברואר 1960
|-
! סדר !! מבצע !! שיר !! תרגום
|-
| 1 || וינס איגר || "Teenage Tears" || דמעות של נערים
|-
|2
|מריון קין
|"Love, Kisses and Heartaches"
|אהבה, נשיקות וכאבי לב
|- bgcolor="ffdead"
| 3|| רוזמרי סקווירס|| "When the Tide Turns"|| כשהגאות מתפנה
|- bgcolor="ffdead"
| 4|| רוני קרול|| "Girl With a Curl"|| ילדה עם תלתל
|- bgcolor="ffdead"
| 5|| דניס לוטיס|| "Love Me a Little"|| תאהב אותי קצת
|- bgcolor="ffdead"
| 6|| בריאן ג'ונסון|| "Looking High, High, High"|| תסתכל גבוה, גבוה, גבוה
|}

=== הגמר ===
{| class="sortable wikitable" style="margin: 1em auto 1em auto"
|+ style="font-size: bigger;" | 6 בפברואר 1960
|-
! סדר !! מבצע !! שיר !! תרגום
!מקום
|-
| 1 || פרל קאר וטדי ג'ונסון || "When the Tide Turns" || כשהגאות מתפנה
| style="text-align:center;"| 4
|-
|2
|רוני קרול
|"Girl With a Curl"
|ילדה עם תלתל
| style="text-align:center;"| 7
|-
|3
|מלקולם ואוגהאן
|"Each Tomorrow"
|כל מחר
| style="text-align:center;"| 3
|-
|4
|דייוויד האגס וג'ימי פראזר
|"Mi amor"
|אהובי
| style="text-align:center;"| 2
|-
|5
|ליטה רוזה
|"Unexpectedly"
|בלתי צפוי
| style="text-align:center;"| 5
|- bgcolor="gold"
| 6|| בריאן ג'ונסון|| "Looking High, High, High"|| תסתכל גבוה, גבוה, גבוה
| style="text-align:center;"| 1
|-
|7
|דניס לוטיס
|"Love Me a Little"
|תאהב אותי קצת
| style="text-align:center;"| 6
|}

== באירוויזיון ==
ב-29 במרץ 1960 הופיע ג'ונסון על בימת האירוויזיון. הוא שר ראשון בסדר ההופעות, לפני שוודיה. עם סיום ספירת הקולות הגיע ג'ונסון למקום השני עם 25 נקודות.

=== נקודות שהוענקו לממלכה המאוחדת ===

=== נקודות שהוענקו מהממלכה המאוחדת ===

== הערות שוליים ==

קטגוריה:הממלכה המאוחדת באירוויזיון
קטגוריה:מדינות באירוויזיון 1960
חזקים ביחד עם שלום אסייג

חזקים ביחד עם שלום אסייג היא תוכנית אירוח ובידור ישראלית בהגשת שלום אסייג שעלתה לאוויר בעקבות מלחמת חרבות ברזל. התוכנית שודרה החל מ-9 בנובמבר עד 17 בדצמבר 2023 ברשת 13.

== תוכן ==
בכל תוכנית, שלום אסייג מארח מפורסמים ישראלים המספרים כיצד עוברים עליהם ימי המלחמה ואת משפחות החטופים הנמצאים בשבי חמאס. במהלך התוכנית משודרים גם קטעים מהשטח עם ליטל שוורץ, ציפי שביט, שלומי קוריאט (בדמותו של מורדי מהסדרה "שנות התשעים") ועוד. בנוסף, הסטנדאפיסט אסף מור יוסף מגיש פינה בתוכנית.

== רקע לעליית התוכנית ==
בעקבות מלחמת חרבות ברזל, ערוצי הטלוויזיה הישראלים עברו למתכונת שידורים מיוחדת בה משודרים רק משדרי חדשות העוסקים בדיווחים על המלחמה. בעקבות כך, נדחקו מן המסך תוכניות בידור. לאחר מספר שבועות של שידורי חדשות, הוחלט ברשת 13 להעלות לאוויר תוכנית אירוח חדשה בהגשתו של שלום אסייג המותאמת למצב.

== סקירת התוכנית ==

=== פרקים ===
{| class="wikitable plainrowheaders" style="text-align:center;"
! rowspan="2" scope="col" style="background:#3CC1F6; color:#000;" |מספרפרק
! rowspan="2" scope="col" style="background:#3CC1F6; color:#000;" |אורחים
! rowspan="2" scope="col" style="background:#3CC1F6; color:#000;" |מקורי
! colspan="2" scope="col" style="background:#3CC1F6; color:#000;" |נתוני צפייה
! rowspan="2" scope="col" style="background:#3CC1F6; color:#000;" |מקור
|-
! scope="col" style="background:#3CC1F6; color:#000;" |
! scope="col" style="background:#3CC1F6; color:#000;" |
|-
|1
| 
|
|3.7%
|90,000
|
|-
|2
| 
|
|4%
|147,000
|
|-
|3
| 
|
|6.1%
|209,000
|
|-
|4
| 
|
|5.4%
|163,000
|
|-
|5
| 
|
|3.8%
|92,000
|
|-
|6
| 
|
|4.5%
|133,000
|
|}

== ביקורת ==
סמדר שילוני מאתר "ynet" כתבה על אסייג ש, אך עם זאת היא ציינה ש.

== קישורים חיצוניים ==
* 

== הערות שוליים ==

קטגוריה:תוכניות טלוויזיה ישראליות
קטגוריה:תוכניות אירוח ישראליות
קטגוריה:תוכניות טלוויזיה ישראליות שעלו לשידור בשנת 2023
קטגוריה:רשת: תוכניות וסדרות
קטגוריה:תוכניות שצולמו באולפני הרצליה
קטגוריה:מלחמת חרבות ברזל בתרבות
יוהאן גאורג אביכט

יוֹהַאן גֵאוֹרְג אַבִּיכְט (בגרמנית: Johann Georg Abicht; 21 במרץ 1672–5 ביוני 1740) היה תאולוג לותרני גרמני.

אביכט נולד בקניגזה שברוזנות שוורצבורג-זונדרסהאוזן. לאחר שסיים את לימודיו באוניברסיטאות ינה ולייפציג, היה למרצה לשפות מזרחיות באוניברסיטת לייפציג. בשנת 1707 מונה לרקטור של הגימנסיה האקדמית בדנציג ולכומר בכנסיית השילוש הקדוש. בשנת 1729 מונה למפקח כללי, לפרופסור לתאולוגיה ולכומר בכנסיית העיר ויטנברג.

עבודתו המחקרית עסקה בשפות מזרחיות ובארכאולוגיה עברית. כמו כן, עסק בחקר מדרש ספר הישר, חיבר ספר על טעמי המקרא ותרגם ללטינית מכתבי רש"י, יצחק אברבנאל ואברהם אבן עזרא.

==קישורים חיצוניים==

* 

קטגוריה:בוגרי אוניברסיטת לייפציג
קטגוריה:תאולוגים נוצרים
קטגוריה:ילידי 1672
קטגוריה:נפטרים ב-1740
הרמס 90

הרמס 90 הוא כלי טיס בלתי מאויש (מל"ט) המיועד למשימות טקטיות לטווח קצר באמצעות מנוע דלק כבד, מתוצרת אלביט מערכות.

==פיתוח==
בג'יינס אינפורמיישן גרופ נטען שההרמס 90 מבוסס על הכטב"מ I-View של התעשייה האווירית לישראל בהמשך הזכויות עליו נרכשו על ידי BAE סיסטמס שניסתה לפתח אותו עבור חיל הנחתים של ארצות הברית. לאחר מכן הועברה הבעלות על הזכויות לאלביט מערכות.

להרמס 90 טווח פעולה של כ-15 שעות ו-100 שעות ק"מ.

בספטמבר 2009, ביצע ההרמס 90 את טיסת הבכורה שלו.

== מאפיינים ==
* משקל המראה: 115 ק"ג
* משקל מטען מרבי: 25 ק"ג
* טווח: 100 ק"מ
* שהות באוויר: 15 שעות
* סייג רום: 15,000 רגל

== קישורים חיצוניים ==

* 
*

== הערות שוליים ==

קטגוריה:אלביט מערכות: כלי טיס בלתי מאוישים
קטגוריה:כלי טיס בלתי מאוישים
קטגוריה:כלי טיס בלתי מאוישים ישראליים
קטגוריה:חיל התותחנים הישראלי: אמצעי לחימה
פורום תקווה

פורום תקווה הוא התארגנות מספר משפחות של חטופים בעזה המוחזקים בידי חמאס מאז מתקפת הפתע על ישראל ב-7 באוקטובר 2023. הפורום תומך בהגברת הלחץ הצבאי על החמאס ועל ארגוני הטרור ומתנגד לעסקת שחרור חטופים שלא כוללת את כלל החטופים, כמו כן ויתור על הישגי המלחמה כגון שליטה בציר פילדלפי וציר נצרים, או סיום המלחמה טרם השגת כל מטרותיה.

== השקפה ומטרות ==
לדברי פורום תקווה, הפורום הוקם במטרה לסייע למשפחות חטופים, לתמוך בפעילות כוחות הביטחון וצה"ל, ולפעול לאחדות וחיזוק רוח העם. תפיסת חברי הפורום היא שהדרך לשחרור החטופים היא באמצעות הפעלת לחץ על ארגון הטרור חמאס. הם מאמינים שעסקת שחרור החטופים בנובמבר נוצרה בעקבות הלחץ ההתקפי המסיבי שצה"ל הנחית על החמאס וארגוני הטרור.<ref name=":1" /> כמו כן, חברי הפורום סבורים שההפגנות והקריאות לשחרור החטופים בכל מחיר מחלישות את יכולת העמידה של ישראל, ומקשה על האפשרות לחזרת כולם הביתה<ref></ref>. לטענתם, הלחץ לביצוע עסקה מעלה את המחיר שדורש חמאס ומפחית את הסיכוי להחזרת החטופים. חברי הפורום סבורים ששחרור חטופים לא חייב לכלול עסקה עם החמאס, שאותה הם רואים ככניעה, אלא יגיע על ידי המשך הלחימה, עצירת הסיוע ההומניטרי לרצועת עזה, הפעלת לחץ בין־לאומי על קטר, ורדיפת אנשי חמאס השוהים בארצות זרות.

== פעילי הפורום ==
הפורום הוקם בסוף נובמבר 2023 על ידי מספר קרובי משפחה של חטופים ממעגל ראשון, בהם צביקה מור, אביו של איתן מור; ירון ודיצה אור, הוריו של אבינתן אור בן זוגה של נועה ארגמני; קרובי משפחה של החטופים אליה כהן, אוריאל ברוך ורן גואילי, וכן אליהו ליבמן, אביו של אליקים ליבמן שבמשך חודשים נחשב לחטוף. ב-4 במאי 2024 התברר כי ליבמן לא נחטף, ושרידיו נמצאו בקברה של ויקטוריה גורלוב<ref></ref> רובם נחטפו מפסטיבל הנובה. בהקמת הפורום או בפעילותו השתתפו גם יו"ר חוננו שמואל (זנגי) מידד וברל'ה קרומבי<ref name=":2" />. תרומות לפורום עוברות דרך עמותת "איגוד רבני הקהילות בישראל", שהקים השר עמיחי אליהו, ובראשה עומד אחיו, הרב אריאל אליהו<ref name=":2"></ref>.

בפעילויות הפורום השתתפו חלק מבני המשפחת החטוף עומרי מירן, בעוד שאחרים מבני המשפחות מתנגדים לפעילות זו.

== פעילות הפורום ==
פעילות פורום תקווה כוללת בעיקר דוברות ומסרים לערוצי התקשורת ולרשתות החברתיות, מסיבות עיתונאים, פעילות בוועדות הכנסת, פגישות עם שרים, חברי כנסת ומומחים לביטחון ולשחרור בני ערובה<ref></ref><ref>[https://www.facebook.com/61553280303176/videos/785776627046771/?mibextid=oFDknk&rdid=m744LgZwTu1gFxIO בדף הפייסבוק של הפורום].</ref>. משפחות פורום תקווה משתתפות בהפגנות כנגד אונר"א ומגיעות לדיונים בבג"ץ העוסקים בזכויותיהם של מחבלי הנוח'בה<ref></ref><ref></ref>.

=== מימון הפעילות ===
בדצמבר 2023 פתח הפורום קמפיין מימון המונים ועד אוגוסט 2024 גייס כ-2.5 מיליון שקלים. על פי מסמך פנימי של הפורום, הכסף מיועד כדי להגיע לחשיפה ציבורית רחבה.

== ראו גם ==
* מטה המשפחות להחזרת החטופים והנעדרים
* החטופים הישראלים ברצועת עזה במלחמת חרבות ברזל

== קישורים חיצוניים ==
* 

* 
* 

== הערות שוליים ==

קטגוריה:החטיפה לרצועת עזה במלחמת חרבות ברזל
קטגוריה:תגובות למלחמת חרבות ברזל
אלוהים: ההשערה הכושלת

אלוהים: ההשערה הכושלת (באנגלית: God: The Failed Hypothesis) הוא ספר עיון משנת 2007 מאת המדען ויקטור סטנגר הטוען כי אין הוכחות לקיומה של אלוהות וכי קיומו של אלוהים, למרות שאינו בלתי אפשרי, אינו סביר.

== תקציר ==
סטנגר כותב שכאשר סטיבן ג'יי גולד אמר שהדת נמצאת מחוץ להישג ידו של המדע, <ref></ref> הוא צמצם את הדת לפילוסופיה מוסרית. לעומת זאת, סטנגר מאמין שדת מרבה להעלות טענות באשר ליכולת המדע לחקור. ברוח זו, הוא אומר שהמדע מתרגל נטורליזם, למרות שאינו שולל את העל-טבעי (נטורליזם מטאפיזי או פיזיקליזם), כלומר מגביל את עצמו לבדיקת מה שניתן לבדוק בפועל - אירועים בעולם הטבעי (בין אם גורמיהם הם טבעיים או על-טבעיים).<ref name="poi"></ref>

סטנגר מאמין שיש די והותר הוכחות להיעדר האל היהודי-נוצרי. הוא מוסיף כי טיעונים רבים לאלוהים שהיו פעם משכנעים הם כעת חלשים או לא רלוונטיים לאור ההבנה המדעית המודרנית. סטנגר לא חושב שיש להיות דוגמטיים לגבי חוסר האמונה באלוהים, אבל הראיות נוגדות ברובן את האמונה. הוא ביקורתי כלפי טיעוני יקום מכוונן (fine-tuning) ואומר שהם מבינים לא נכון את העיקרון האנתרופי החלש, שהוא סביר יותר.

== ביקורת ==
דייוויד לודן ממגזין Skeptic כתב כי "סטנגר מציג את הראיות מהקוסמולוגיה, האסטרופיזיקה, הפיזיקה הגרעינית, פיזיקת החלקיקים, הפיזיקה הסטטיסטית ומכניקת הקוונטים, המראות שהיקום נראה בדיוק כפי שהוא צריך להיראות בהנחה שאין בורא".<ref name="Lud"></ref> "לכל החושבים החופשיים צריכים להיות שני הכרכים [יש אלוהים? ואלוהים: ההשערה הכושלת], זה לצד זה, על מדף הספרים."<ref name="Lud" />

דמיאן ברודריק כתב ב-The Australian: "סטנגר מציע תשובה לשאלה העמוקה הזו בשני ספריו החדשים, מתאר תיאור מטריאליסטי, נטול אלוהים, של הקוסמוס, תיאור המנוגד לאמונות טפלות, לפרא-נורמלי (Paranormal) ולדתות ארכיטיפיות וחדישות כאחד. הוא מסרב לקבל את ההתייחסות המנומסת של האגנוסטיקן סטיבן ג'יי גולד, לפיה המדע והדת לעולם לא יכולים להיות מסוכסכים מכיוון שהם 'ממלכות לא חופפות'". <ref></ref>

== ראו גם ==
* פרדוקס הכול-יכול
* בעיית הרוע
* הטיעון הטלאולוגי#יקום מכוון

== לקריאה נוספת ==
* Carlson, Elof Axel. (September 2007). "The Resurrection of Atheism". Quarterly Review of Biology. 82(3): 256–58.
* Flynn, Tom. (2007). "[https://secularhumanism.org/2007/04/god-the-failed-hypothesis/ Tour De Force]". Free Inquiry. 27(3): 57–58. ISSN&nbsp;[https://www.worldcat.org/search?fq=x0:jrnl&q=n2:0272-0701 0272-0701].
* Hey, John. (April/May 2007). "God, The Failed Hypothesis: How Science Shows That God Does Not Exist". Implicit Religion. 10(3): 311–313. ISSN&nbsp;[https://www.worldcat.org/search?fq=x0:jrnl&q=n2:1063-9330 1063-9330].
* Lachmann, P. J. (2009). "[https://www.jstor.org/stable/27784399 God: 'To Be or Not to Be; That Is Not the Question'"]. American Journal of Psychology. 122(2): 272–278.

== קישורים חיצוניים ==
* [https://web.archive.org/web/20160310064352/http://prometheusbooks.com/index.php?cpath=35_6&main_page=product_info&products_id=1847 תיאור] מתוך ספרי פרומתאוס
* [https://web.archive.org/web/20090415092829/http://www.colorado.edu/philosophy/vstenger/Godless/Summary.htm תקציר אלוהים: ההשערה הכושלת] מאת סטנגר

== הערות שוליים ==

קטגוריה:ביקורת דת בספרות
קטגוריה:אתאיזם
צבא השמיים

יהושע פוגש בשר צבא ה', ציור מאת [[פרדיננד בול, 1642.]]
צבא השמיים (ידוע גם כצבא מרום) הוא צבא מיתולוגי של האל, המתואר בתנ"ך ובכתבי הדתות האברהמיות. הצבא מורכב ממלאכים או מגרמי שמיים שונים.

== במקורות דתיים ==
===ביהדות ===
בנבואת מיכיהו בן ימלא מתאר הנביא חזון שבו ה' יושב על כסאו, וצבא השמים עומדים סביבו. בספר יהושע מתוארת פגישתו של יהושע עם "שר צבא ה'" לפני כיבוש יריחו. חז"ל זיהו את שר צבא ה' עם המלאך מיכאל. לפי פרשנות נפוצה, נקרא האל בתנ"ך אֱלֹהֵי צְבָאֹות על שמו של צבא השמיים.

הביטוי "צבא השמיים" מוזכר עוד מספר פעמים בתנ"ך, בעיקר בהקשר של איסור הפולחן אליו, המוגדר כעבודה זרה.

=== בנצרות ===
המלאך מיכאל מכניע את ה[[שטן מאת איגנץ גונתר במוזיאון בודה]]
בספר הבשורה על-פי לוקאס מסופר על מלאכים מצבא השמיים ששבחו את האל לאחר לידת ישו. בספר חזון יוחנן, הכוחות המורדים של השטן מובסים על ידי צבא השמיים בפיקודו של המלאך מיכאל במהלך המלחמה בגן עדן.

=== באסלאם ===
מוחמד ב[[קרב בדר, בסיוע מלאך מצבא השמיים. (המאה ה-16)]]
בסורת אאל עמראן בקוראן מתוארים אלפי מלאכים שסייעו למוחמד בקרב בדר. גם בסורת א-תובה, נאמר שהאל סייע למוחמד על ידי חיילים בלתי נראים. במיתולוגיה האסלאמית נקרא צבא האל "ג'ונד אללה" (جندالله), ולעומתו קיים "ג'ונד אבליס" (جند ابليس) – צבא השטן. פילוסופים אסלאמים מפרשים ששני הצבאות שוכנים בליבו של האדם ושם מתחולל הקרב ביניהם.

=== באמונה הבהאית ===
המונח "אדון הצבאות" משמש גם באמונה הבהאית כתואר לאלוהים.<ref>[http://reference.bahai.org/en/t/b/SLH/ The Summons of the Lord of Hosts] Baháʼí Reference Library</ref> מכתביו של בהאא אללה, שטען שהוא התגלמותו של אלוהים, פורסמו בשם "הזימון של אדון הצבאות" (The Summons of the Lord of Hosts).<ref>[http://reference.bahai.org/en/t/b/SLH/slh-3.html The Summons of the Lord of Hosts, Page 1] Baháʼí Reference Library</ref>

== בספרות ==
באפוס גן העדן האבוד מאת ג'ון מילטון, המלאך מיכאל מפקד על צבא המלאכים הנאמנים לאלוהים נגד מלאכי השטן שנפלו. חמוש בחרב מנשקיו של אלוהים, הוא מביס את השטן בקרב אישי, ופוצע אותו.<ref>John Milton, Paradise Lost 1674 [http://www.dartmouth.edu/~milton/reading_room/pl/book_6/index.shtml Book VI line 320] </ref>
==ראו גם==
* צבאות
==קישורים חיצוניים==
* 
* 
* אהרן פרידמן, [https://asif.co.il/wp-content/uploads/2021/04/1-22-38.pdf דמותו של שר צבא ה'] בתוך מחניך קדוש ה'תשע"ו, עמודים 343–354 באתר ספריית אסיף
*

== הערות שוליים ==

קטגוריה:ניבים וביטויים תנ"כיים
קטגוריה:דרגות של מלאכים
קטגוריה:מלאכים ביהדות
קטגוריה:מלאכים בנצרות
קטגוריה:איקונוגרפיה נוצרית
נקניק צ'באי

נקניק צ'באי (בהונגרית: Csabai kolbász; בסלובקית: Čabianska klobása) הוא סוג של נקניק פפריקה מתובל העשוי ממרכיבים ספציפיים ומוגן במקור,<ref></ref> המיוצר רשמית רק בשטחן של הערים בקשצ'בה ודיולה. צ'באי נעשה בהקפדה רבה ללא פלפל שחור. נקניק צ'באי היא הונגריקום מפורסם בעולם, מוצר אופייני לתעשייה הביתית של איכרים המוגנת על ידי האיחוד האירופי עם כינוי מקור. פסטיבל הנקניקיות השנתי של העיר עוזר לקדם אותו בהונגריה ובחו"ל.

== היסטוריה ==
נקניקי צ'באי במזווה
נקניק צ'באי הופיע לראשונה בשנות ה-90 של המאה ה-19. עד אז, אנשי צ'בה גידלו כל כך מעט חזירים שזה לא הספיק לשחיטת חזירים ולהכנת נקניקים. אנו פוגשים תיאור הנקניק רק משנות העשור הראשון של המאה ה-20. הנקניק התפרסם בשל תכונותיו הטבעיות הטובות, ההזדמנויות שנוצרו אז לגידול בעלי חיים נוספים באזור, ומנהגיהם של האיכרים ההונגרים והטוטים (טוטים מכונים בהונגריה הסלאבונים, סלובקים וסלובנים) שחיו ביישוב ובסביבתו. אפשרויות חדשות נפתחו לאחר מלחמת העולם הראשונה, כאשר התחילו להחזיק חזירים לבשר במקום לשומן מסוג מנגליצה, ששלט עד אז. הייצור שגשג בין שתי מלחמות העולם, ובתקופה זו זכה הנקניק לתהילה לאומית. לאחר מלחמת העולם השנייה ובמיוחד לאחר ההלאמות, הוא לא נעשה עוד בתנאי ייצור ביתי, אלא בצורה תעשייתית.<ref>[http://hvg.hu/magyarmarka/20050329kolbaszok.aspx Gyulai kolbász - Csabai kolbász], HVG, 2005. március 28.</ref> אף על פי כן, האוכלוסייה סביב העיר ובכפרים הסמוכים ייצרה אותו בעיקר בבית. בשנות ה-90, הקרן שלו קמה שוב לתחייה באמצעות פסטיבל הנקניקים שנערך מדי שנה. מאז, האירוע הפך לאחד החגים הגסטרונומיים הפופולריים ביותר בהונגריה.

== קריטריונים ואפיון ==
נקניקי/נקניקיות צ'באי והורקה בפסטיבל נקניקי צ'באי
על פי הגנת המקור הרשמית, רק נקניקיות המיוצרות בסביבת שתי הערים שהוזכרו כבר מותר לקרוא בשם צ'באי. מה שמבדיל אותו משאר הנקניקים (ונקניקיות) מתוצרת הונגריה הוא שמוסיפים לו יותר פפריקה והוא מעושן במיוחד (ואינו כולל פלפל שחור כלל). פפריקה היא מרכיב כה חיוני שעל אף שמלח, זרעי כרוויה תרבותית ושום כלולים בתערובת, אף אחד מהם לא יכול להיות דומיננטי על חשבון הפפריקה. זה לא רק פפריקה חריפה אלא מוסיפים גם מתוקה, כדי לתת לו צבע יפה.

מה עושה את הצ'באי:

* מותר להכין אותו רק מבשר חזיר, חזיר בן 135 ק"ג לפחות במשקל.
* יש להוסיף בשר מכל חלקי החיה, את הסאלו מוסיפים בבמינון בנפרד
* אפשר למלא את עיסת הבשר המתובל רק לתוך מעי חזיר (מעי גס).
* הוספת הרבה פפריקה.
* עישׁון

== ראו גם ==
* נקניק דיולאי

== קישורים חיצוניים ==

* [https://hu.wikibooks.org/wiki/Szakácskönyv/Disznótor/Kolbászok מתכוני נקניקים וסלמי] 

== הערות שוליים ==

קטגוריה:מאכלי בשר חזיר
קטגוריה:המטבח ההונגרי
צ'באי
אלבארו ואייס

אלבארו ואייס רוסה (בספרדית: Álvaro Valles Rosa; נולד ב-25 ביולי 1997) הוא כדורגלן ספרדי המשחק כשוער בלאס פאלמאס.

== קריירת מועדונים ==
ואייס נולד בלה רינקונדה, סביליה, אנדלוסיה, ואייססיים את מסלול הנוער שלו בריאל בטיס. הוא ערך את הופעת הבכורה שלו בקבוצת המילואים ב-16 באוקטובר 2016.

ב-6 בספטמבר 2017, לאחר שכמעט ולא שותף במשחקים, ואייס הושאל לז'רנה מהליגה הרביעית לעונה אחת.<ref></ref> ב-10 ביולי של השנה העוקבת עבר לקבוצת המילואים של לאס פאלמס מליגה ב' בספרד. ואייס ערך את הופעת הבכורה שלו בקבוצה הבוגרת ב-13 באוקטובר 2019, בניצחון הביתי 3-0 על דפורטיבו לה קורוניה בליגה השנייה.

== הערות שוליים ==

== קישורים חיצוניים ==

קטגוריה:כדורגלנים ספרדים
קטגוריה:שוערי כדורגל ספרדים
קטגוריה:כדורגלני לאס פאלמאס
יואל אבוחצירה

יואל אבוחצירה (נולד ב-12 ביולי 1996) הוא כדורגלן ישראלי המשחק בעמדת החלוץ בהפועל כפר סבא.

==קריירה==
אבוחצירה התחיל את הקריירה שלו בקבוצות כדורגל שונות כאשר את רוב שנות נעוריו העביר בזו של הפועל תל אביב ובגיל 18 הצטרף לזו של מכבי נתניה.

בקיץ חתם בהפועל רמת השרון. ב-26 באוגוסט ערך את הופעת הבכורה שלו בקבוצה בתיקו 1-1 נגד מכבי שעריים. ב-10 בפברואר 2017 הבקיע את שער הבכורה שלו בקריירה בניצחון 0-1 נגד הפועל בני לוד. שנה לאחר מכן חתם בהפועל הרצליה מליגה א' במדיה כבש 18 שערים ב-27 משחקים.

בקיץ חתם בעירוני קריית שמונה מליגת העל. ב-7 באוקטובר ערך את הופעת הבכורה שלו בקבוצה בהפסד 1-0 להפועל חדרה. ב-27 באוקטובר הבקיע את שער הבכורה שלו בקבוצה בניצחון 0-3 נגד בני סכנין. בקיץ שוחרר מקריית שמונה והתחיל את העונה ללא קבוצה. ב-28 בינואר 2021 חתם במכבי פתח תקווה במדיה רשם 6 הופעות בליגה.

בקיץ חתם בבני יהודה. במהלך עונה הושאל למכבי אחי נצרת ובסיום העונה חתם על חוזה בקבוצה. בינואר חתם בהפועל כפר סבא.

ב-16 ביולי 2023 חזר לליגת העל וחתם בבני סכנין.ב-6 בפברואר 2024 חתם באיחוד בני שפרעם.ב-17 ביולי 2024 חזר להפועל כפר סבא.

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:חלוצי כדורגל ישראלים
קטגוריה:מודיעין-מכבים-רעות: כדורגלנים
קטגוריה:כדורגלני הפועל רמת השרון
קטגוריה:כדורגלני הפועל הרצליה
קטגוריה:כדורגלני עירוני קריית שמונה
קטגוריה:כדורגלני מכבי פתח תקווה
קטגוריה:כדורגלני בני יהודה תל אביב
קטגוריה:כדורגלני מכבי אחי נצרת
קטגוריה:כדורגלני הפועל כפר סבא
קטגוריה:כדורגלני בני סכנין
קטגוריה:כדורגלני איחוד בני שפרעם
קטגוריה:ישראלים שנולדו ב-1996
אריץ אלוסטונדו

אריץ אלוסטונדו איריבריה (נולד ב-28 במרץ 1994) הוא כדורגלן ספרדי-באסקי המשחק בעיקר כבלם בריאל סוסיאדד מהלה ליגה.

== קריירת מועדונים ==
אלוסטונדו גדל במחלקת הנוער של ריאל סוסיאדד. ב-13 ביולי 2012 הושאל לבאסאין מהליגה הרביעית, וערך שם את הופעת הבכורה שלו בבוגרים.

אלוסטונדו חזר לקבוצת נעוריו ביוני 2013, ושובץ בקבוצת המילואים בליגה ב'. ב-31 בינואר 2014, חתם על חוזה חדש עד 2016.

ב-14 בינואר 2015, ערך אלוסטונדו את הופעת הבכורה שלו בקבוצה הראשונה, בתיקו 2-2 נגד ויאריאל בגביע הספרדי. הופעת הליגה הראשונה שלו הייתה 3 ימים לאחר מכן.

אלוסטונדו נשאר בקבוצה בשנים הבאות, וחתם על חוזים חדשים בפברואר 2018 ובאוגוסט 2020.<ref></ref>

== הערות שוליים ==

== קישורים חיצוניים ==

קטגוריה:כדורגלנים ספרדים
קטגוריה:כדורגלני ריאל סוסיאדד
באין מדינה יש אזרחים

באין מדינה יש אזרחים היא תוכנית תעודה ישראלית בשני חלקים המורכבת מ-12 סרטים קצרים, העוסקת ביוזמות ההתנדבותיות האזרחיות של העורף הישראלי במלחמת חרבות ברזל, ששודרה מ-8 בנובמבר עד 15 בנובמבר 2023 בכאן 11.

== רקע ==

ב-7 באוקטובר 2023 בוצעה מתקפת פתע על מדינת ישראל על ידי מחבלים מרצועת עזה. כתוצאה מכך, מדינת ישראל נקלעה ללא הכנה למצב יוצא דופן ביטחונית ואזרחית כאשר לא לכל הצרכים מוכן מענה, בעקבות כך קמו יוזמות אזרחיות לסיוע בנושאים שונים.

== תוכן ==
כל חלק מורכב משישה סרטים קצרים שיצרו מספר יוצרים ויוצרות. הסרטים מתעדים מאז תחילת המלחמה את המתנדבים שפועלים בתחומים שאינם קיבלו מענה מלא מצד רשויות המדינה: איתור נעדרים, זיהוי גופות, משלוחי מזון, בגדים ותרופות, טיפולים בטראומה, השתתפות בלוויות, תמיכה במשפחות בשבעה וחילוץ בעלי חיים שנעזבו.

== פרקים ==
{| class="wikitable" style="white-space:nowrap; text-align:center; line-height:17px; ;width:40em; font-size:90% ;margin-left: auto; margin-right: auto; border: none;"
! rowspan="2" | חלק
! rowspan="2" | שם הסרט
! rowspan="2" | בימוי
! rowspan="2" | 
! colspan="2" | 
! rowspan="2" | מקור
|-
!
!
|-
! rowspan="6" | 1
|
|
| rowspan="6" | 2023
| rowspan="6" | 2.7%
| rowspan="6" | 70,000
| rowspan="6" |
|-
|
|
|-
|
|
|-
|
|
|-
|
|
|-
|
|
|-
! rowspan="6" | 2
|
|
| rowspan="6" | 2023
| rowspan="6" | 2%
| rowspan="6" | 49,000
| rowspan="6" |
|-
|
|
|-
|
|
|-
|
|
|-
|
|
|-
|
|
|}

== ביקורת ==
אבישי סלע מאתר "TimeOut" נתן לתוכנית ביקורת חיובית וכתב עליה שהיא .

יש שביקרו את המסר "אין מדינה" וטען שמדובר בניצול התנדבויות לצורך קמפיין פוליטי של "הכל קורס": , גם השימוש בלהיט המזוהה עם המחאה נגד הממשלה כפסקול בסרט אוזכר בהקשר זה.

ביקורת נוספת טענה לסלקטיביות בבחירת היוזמות המסוקרות: .

== קישורים חיצוניים ==
* 55px [https://www.kan.org.il/content/kan/kan-11/p-598156/ באין מדינה יש אזרחים], באתר כאן BOX
* 

== הערות שוליים ==

קטגוריה:תוכניות טלוויזיה ישראליות
קטגוריה:תוכניות תעודה ישראליות
קטגוריה:תוכניות טלוויזיה ישראליות שעלו לשידור בשנת 2023
קטגוריה:כאן 11: תוכניות וסדרות
לוקסמבורג באירוויזיון 1960

לוקסמבורג השתתפה באירוויזיון 1960 עם השיר "So laang we's du do bast", שבוצע על ידי הזמר קמילו פלגן. זוהי השתתפותה הרביעית של לוקסמבורג בתחרות הזמר של האירוויזיון.

== לפני האירוויזיון ==
ערוץ הטלוויזיה המרכזי בלוקסמבורג () בחר את האמן והשיר באופן פנימי לייצג את לוקסמבורג באירוויזיון 1960.

הערוץ בחר בקמילו פלגן לייצג את לוקסמבורג באירוויזיון עם השיר So laang we's du do bast.

== באירוויזיון ==
ב-29 במרץ 1960 הופיע פלגן על בימת האירוויזיון. הוא שר שלישי בסדר ההופעות, לפני דנמרק ואחרי שוודיה. עם סיום ספירת הקולות הגיע פלגן למקום ה-13 (והאחרון) עם נקודה אחת בלבד.

=== נקודות שהוענקו ללוקסמבורג ===

=== נקודות שהוענקו מלוקסמבורג ===

== הערות שוליים ==

קטגוריה:לוקסמבורג באירוויזיון
קטגוריה:מדינות באירוויזיון 1960
ניב אנטמן

ניב אנטמן (נולד ב-2 באוגוסט 1992) הוא כדורגלן ישראלי המשחק בעמדת השוער בהפועל חיפה. אחיו הוא השוער אופק אנטמן ואביו הוא שוער העבר גיורא אנטמן.

==קריירה==
אנטמן גדל בשכונת קריית חיים שבחיפה. הוא התחיל את הקריירה שלו בקבוצת הילדים של מכבי צור שלום ממנה עבר למכבי חיפה ובגיל 16 הצטרף לקבוצת הנערים של הפועל חיפה. ב-12 בינואר 2014 ערך את הופעת הבכורה שלו בקבוצה הבוגרת בהפסד 4-0 להפועל תל אביב כאשר נכנס כמחליף במקומו של טרבטקו קאלה.

בקיץ חתם בהפועל ראשון לציון מהליגה הלאומית אך כעבור כחודש חתם בדורדרכט מהליגה ההולנדית השנייה.

בקיץ חתם בעירוני נשר וכעבור שנה חזר לליגת העל כשוער שני של הפועל רעננה. לאחר שבשנתיים הראשונות שימש כשוער שני בעונה השלישית הפך לשוער הראשון לאחר שירדה לליגה הלאומית.

בינואר חתם בסקציה נס ציונה עימה היה שותף לעלייה לליגת העל בסיום העונה. את עונת 2022/2023 התחיל כשוער שני אולם בינואר חזר לעמדת השוער הראשון.

ב-1 באוגוסט 2023 חזר לקדנציה שנייה בהפועל חיפה.

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:שוערי כדורגל ישראלים
קטגוריה:חיפה: כדורגלנים
קטגוריה:כדורגלני הפועל חיפה
קטגוריה:כדורגלני הפועל ראשון לציון
קטגוריה:כדורגלני דורדרכט
קטגוריה:כדורגלני עירוני נשר
קטגוריה:כדורגלני הפועל רעננה
קטגוריה:כדורגלני סקציה נס ציונה
קטגוריה:כדורגלנים ישראלים בהולנד
קטגוריה:ישראלים שנולדו ב-1992
חוק ממדים ללימודים

"חוק ממדים ללימודים" הוא כינוי לתיקון 25 לחוק קליטת חיילים משוחררים, הקובע כי חיילי צה"ל, שהשתחררו משירותם הצבאי, יהיו זכאים לסיוע המדינה במימון הלימודים לתואר האקדמי לאחר השחרור. גובה הסיוע נקבע ל-75% ב-2022 והועלה ל-100% ב-2023.

== רקע ==
תוכנית "ממדים ללימודים" התחילה בשנת 2016 כמלגה שניתנה ללוחמים משוחררים והעניקה להם סיוע של שני שלישים משכר הלימוד האוניברסיטאי לתואר ראשון או לתואר שני, ושליש נוסף היה על חשבון הפיקדון שניתן לחיילים משוחררים. עד שנת 2021 התוכנית מומנה מתרומות של ארגון ידידי צה"ל (FIDF), קרן יחד למען החייל וקרן אדמונד דה רוטשילד.<ref></ref>

התוכנית העניקה את המלגות לחיילים משוחררים ששירתו שירות מלא ותקין כלוחמים, והם בעלי תעודת שחרור בכבוד-זהב, חיילים בודדים משוחררים, זכאי -הורים, וחיילים משוחררים שהם עולים חדשים או בני מיעוטים, ששירתו שירות מלא ותקין והם בעלי תעודת שחרור בכבוד. הזכאים למלגה נדרשו לבצע 60 שעות התנדבות בקהילה בכל שנה מהתואר (בסך הכל 180 שעות לאורך כל התואר) או לבצע חמישה ימי מילואים בשנה (בסך הכל 15 ימי מילואים לכל התואר).

== היסטוריה חקיקתית ==

ב-24 במאי 2022 אושרה בכנסת הצעת החוק, שהובילו ראש הממשלה נפתלי בנט ושר הביטחון בני גנץ לפיה מדינת ישראל תממן 75% משכר הלימודים האקדמיים של חיילים משוחררים. 55 חברי כנסת הצביעו בעד החוק ושישה התנגדו. האופוזיציה נעדרה מההצבעה לאחר שהרשימה המשותפת ביקשה שההצבעה תהפוך להצבעת אי אמון בממשלה.<ref></ref><ref></ref> 

ב-20 בדצמבר 2023 אושרה הצעת החוק המעודכנת, שהוצעה על ידי ח"כ אופיר כץ, אלי דלל, שרון ניר ומיכאל ביטון, לפיה המימון יגדל ל-100% ותוארך תקופת הזכאות למימון.<ref></ref>

== פרטי החוק ==
על פי הצעת החוק שאושרה בדצמבר 2023, גם סטודנטים שכבר השתחררו מהשירות הצבאי יהיו זכאים להשלמה ל-100% על כל התואר רטרואקטיבית. בנוסף נקבע כי הזכאות למימון תגדל מ-3 שנים ל-5 שנים ללוחמי סדיר משוחררים, ומ-5 שנים ל-7 שנים ללוחמי קבע משוחררים.<ref></ref>

בעקבות דרישה של משרד האוצר לתשלום דמי רצינות מצד החייל המשוחרר, נקבע כי המימון יהיה באופן הדרגתי: 85% מהמענק יוענקו בשנת הלימודים הראשונה, 85% נוספים בשנה השנייה ו-130% בשנה השלישית.<ref></ref>

== קישורים חיצוניים ==
* [https://main.knesset.gov.il/news/pressreleases/pages/press20.12.23r.aspx אושר סופית: השתתפות מלאה במימון שכר לימוד לחיילים זכאים], באתר הכנסת

== הערות שוליים ==

קטגוריה:ישראל: חקיקת ביטחון
קטגוריה:הכנסת העשרים וחמש: חקיקה
קטגוריה:ישראל: שמות לא רשמיים לחוקים
קטגוריה:ישראל: תיקוני חוקים
פואט

פואט (בספרדית: Fuet) הוא סוג נקניק ספרדי, אופייני לגסטרונומיה הקטלונית. זהו נקניק נפוץ מאוד בחלק מהטריטוריות הדוברות קטלאנית, בוולנסיה (קהילה אוטונומית) בשולי אראגון ובמחוזות צרפת של הפירנאים המזרחיים. כיום המרכזים המפורסמים ביותר לייצור פואט הם הערים ויק (אוסונה) ואולוט (גארוטקסה), אך הוא עדיין מיוצר פחות או יותר בכל רחבי קטלוניה.

זהו נקניק מיובש עשוי מבשר חזיר רזה (בדרך כלל פנצ'טה), טחון ומתובל בפלפל שחור ומלח אשר נדחס לאחר מכן לתוך מעי חזיר; בדרך כלל, במהלך תהליך ההבשלה, נוצרים כתמים לבנים המעידים על היווצרות שכבת פניציליום. שכבה לבנה זו, חיה ונתונה לשינויים בלחות, דורשת לעיתים קרובות החלפות אוויר כדי למנוע מהסאלסיצ'ה כולו להתקלקל.<ref name="book_Dizi"></ref><ref name="fond_Fuet"></ref> .

== צורות ==
פואט מסוגלת להציע וריאציות טעם שונות המבוססות על סוג התיבול וסוג התבלינים המשמשים. ניתן לצרוך אותו רק לאחר מספר חודשים של ייבוש, וכך לקבל סלמי רך יותר, או לאחר פרק זמן ארוך יותר, וכך לקבל סלמי דחוס יותר עם טעם חזק יותר.

בדרך כלל חותכים את הפואט לפרוסות כפולות ומשתמשים בו להכנת כריכים, ליצירת חטיפי מתאבן.
סקאלונה
=== מגוון ===
ישנם סוגים שונים של פואט: הנפוץ ביותר נקרא llonganissa אשר דומה יותר מכל לסלמי הקלאסי הקיים גם בשאר חצי האי האיברי, העונה לשם salchichón או longaniza, אך עדיין שונה בטעמו. סוג נוסף הוא הסקאלונה, השונה מהפואט המסורתי בצורתו הצרה ומוארכת יותר ובהיעדר הצבע הלבן האופייני להבשלה הרגילה.

=== מסחר ===
פואט זמין בקלות ברחבי ספרד. הוא בדרך כלל ארוז עם חבל בקצה אחד, כדי להקל על הנחתו לאחר הרכישה. למעשה, ניתן לאחסן אותו במקרר או לתלות אותו, הודות לחוט, במקום לח ומאוורר. כמוצר טיפוסי של קטלוניה, הוא מבוקש לעיתים קרובות על ידי תיירים.
פואט חתוך לפרוסות גדולות

== קישורים חיצוניים ==

== הערות שוליים ==

קטגוריה:המטבח הקטלוני
קטגוריה:מאכלי בשר חזיר
קטגוריה:המטבח הספרדי
קולן (נקניק)

קולין (קולן) סלאבוני בייבוש
קוּלֶן (בקרואטית: Kulen) הוא סוג של נקניק מתובל העשוי מבשר חזיר טחון, המיוצר באופן מסורתי בקרואטיה (סלאבוניה) ובסרביה (וויבודינה).

== גרסאות ==
סוג של קולן מסלאבוניה (Slavonski Kulen) קיבל את כינוי המקור המוגן שלו בקרואטיה על ידי ארגון מ-Bošnjaci.<ref></ref> בחלקים מסלאבוניה, קולן נקרא קולין במבטא איקאווי ושייך למאכלים קרואטיים מסורתיים.

Baranya Kulen הקרואטית (Baranjski Kulen) מוגנת בסטטוס אינדיקציה גאוגרפית (GI) מארגון המזון והחקלאות של האו"ם.<ref></ref><ref></ref>

סוג של קולן מסירמיה קיבל את כינוי המקור המוגן בסרביה על ידי ארגון מהעיר שיד.<ref></ref> יש גם סוג מקומי בשם סלובקי קולן שמיוצר בעיקר במחוז באצ'קה על ידי סלובקים מקומיים.

== תיאור ==
הבשר דל שומן, שביר ודחוס למדי, והטעם מתובל כשהפפריקה האדומה החריפה מביאה לו ארומה וצבע, ושום תבלין נוסף. המתכון המקורי של קולן אינו מכיל פלפל שחור. הטעם החריף שלה מגיע מהפפריקה.

הזמן המסורתי של ייצור קולן הוא במהלך שחיטת החזירים שנעשית בכל סתיו על ידי רוב משקי הבית. קולן מתיישן במהלך החורף; ניתן לאכול אותו בשלב זה, אם כי עדיין לא מיובש לחלוטין ומובשל, עם טעם חריף מאוד, אך הוא יפתח את טעמו המלא עד הקיץ שלאחר מכן. לפעמים הוא נקבר מתחת לאפר, הפועל כחומר ייבוש. קולן הוא מוצר בשר יציב מדף, עם חיי מדף של עד שנתיים באחסון נכון.

הבשר ממולא ונדחס לתוך מעי חזיר (בדרך כלל תוספתן חזיר), ולאחר מכן מחולק לחוליות שקוטרן בדרך כלל בסביבות עשרה סנטימטרים, במשקל של כקילוגרם.

את חתיכות הקולן מעשנים במשך מספר חודשים, תוך שימוש בסוגי עץ מסוימים. לאחר העישון הם מיובשים באוויר למשך מספר חודשים נוספים. תהליך זה יכול להימשך עד שנה. למרות שדומה לפרוצדורות אחרות של ייבוש אוויר, הבשר מותסס בנוסף לייבוש באוויר. קולן בדרגה גבוהה לפעמים אפילו מכוסה בשכבה דקה של עובש, מה שמעניק לו ארומה ברורה.

קולן נחשב למוצר בשר מיובש פרימיום מתוצרת מקומית, בהתחשב בכך שבשוק זאגרב אפילו קולן בדרגה נמוכה יכול לעלות הרבה יותר מסוגי נקניקיות אחרים והוא דומה במחירו לבשר חזיר מעושן (שינקן). למרות שהוא מיוצר באופן מסחרי גם ברחבי יוגוסלביה לשעבר מאז מלחמת העולם השנייה, תהליך הייצור התעשייתי שונה באופן משמעותי, וכתוצאה מכך הבדלים גדולים במראה ובארומה, על אף שהוא זול בהשוואה לקולן ביתי האמיתי.

== פסטיבלים ==
פסטיבל אזורי של קולן מתקיים מדי שנה בבאצ'קי פטרובאץ.<ref></ref>

== לקריאה נוספת ==
* 

== הערות שוליים ==

קטגוריה:מאכלים לאומיים
קטגוריה:המטבח הסרבי
קטגוריה:המטבח הקרואטי
קטגוריה:מאכלי בשר חזיר
מס עושר

מס עושר הוא מס שאינו מוטל על הכנסה או על עסקה, אלא על עושרו הכללי של אדם בניכוי התחייבויותיו.

מס עושר חל על שווי השוק ההוגן נטו של כל או חלק ממגוון סוגי הנכסים המוחזקים בידי נישום, לרבות מזומן, פיקדונות בנקאיים, מניות, רכוש קבוע, מכוניות אישיות, נכסי נדל"ן, תוכניות פנסיה, קרנות כסף, בעלות של דיור תפוס ונאמנויות.

המס, בדומה למס הכנסה ולמס ירושה, אמור לצמצם את הפערים הכלכליים בין אזרחי המדינה ולספק הכנסות, במיוחד לעת משבר.

המתנגדים למס עושר מצביעים על הקושי בהערכת שווי נכסים, על הצורך בהטלת חובת דיווח על כל האזרחים ועל תופעת הימלטות משלמי מיסים גדולים מהמדינה, כדי לא לשלם מס עושר.

מדינות מעטות הנהיגו מס עושר וגם הן עשו זאת בשיעורים נמוכים.

==ראו גם==
* מס רכוש
* מס ריבוי דירות

== קישורים חיצוניים ==

* [https://tradingpedia.co.il/מס-עושר-הגדרה-דוגמאות-יתרונות-%D7%95%D7%97%D7%A1%D7%A8%D7%95%D7%A0%D7%95%d7/ מהו מס עושר?]

==הערות שוליים==

קטגוריה:מיסים
וין ויסבאדן

מועדון הספורט וין ויסבאדן (בגרמנית: Sportvereins Wiesbaden 1926 – Taunusstein) הוא מועדון כדורגל גרמני מהעיר ויסבאדן שבמדינת הסן, המשחק בליגה הגרמנית השלישית.

==היסטוריה==
המועדון הוקם ה-1926 כמועדון הספורט טאונוסשטיין ופורק על ידי המשטר הנאצי ב-1933. לאחר מלחמת העולם השנייה הוקם מחדש תחילה כקבוצה חובבנית ששחקניה הגיעו ממועדנים אחרים ובשנות ה-50 של המאה ה-20 החל להקים מחלקות נוער משלו. עד סוף השנות ה-80 הקבוצה לא הצליחה להגיע להישגים משמעותיים ולהעפיל לליגות המקצועניות, אך בשנת 1988 זכתה בגביע הסן והעפילה לראשונה לסיבוב הראשון של הגביע הגרמני בו הוגרלה למשחק כנגד קרירכהיים אנדרטק וגברה עליה בתוצאה 2–1. בסיבוב השני פגשה את ס.ו אמנדינגן וגברה עליה בתוצאה 3–1. בשלב 16 האחרונות פגשה הקבוצה את פ.צ. קייזרסלאוטרן מהבונדסליגה לה הפסידה 2–3.

הקבוצה המשיכה לשחק בליגות הנמכות עד ל־1994 אז בוצעה הרפורמה במבנה הליגות בגרמניה והוחלט על הקמת הליגה האזורית ובעקבות כך שובצה הקבוצה בליגה זו, השלישית במספר במדרג הליגות. בסיום עונת 2006/07 סיימה הקבוצה במקום הראשון והעפילה לראשונה לבונדסליגה השנייה. לאחר כשנתיים שבה הקבוצה לליגה ה-3 בה הייתה חברה עד להעפלתה השנייה לבונדסליגה השנייה בסיום עונת 2018/19, לאחר עונה אחת בלבד שבה הקבוצה וירדה לליגה השלישית. בסיום עונת 2022/23 העפילה הקבוצה בפעם השלישית לבונדסליגה השנייה, אך שוב נשרה בחזרה לליגה הגרמנית השלישית בעונת 2023/24, כעבור עונה אחת בלבד.

==תארים==
*אליפות הליגה האזורית
**(1): 2006/07
*גביע הסן
**זכייה (7): 1988, 1996, 2000, 2011, 2017, 2019, 2021
**סגנות (5): 1992, 2001, 2003, 2013, 2016

== קישורים חיצוניים ==

* 

קטגוריה:קבוצות כדורגל גרמניות
קטגוריה:קבוצות כדורגל שהוקמו ב-1926
קטגוריה:הסן: מועדוני ספורט
קטגוריה:ויסבאדן
בור (ספר)

בור (ברוסית: Яма) הוא ספר ספין-אוף בסדרת "הבילוש החדש" של הסופר הרוסי בוריס אקונין שיצא לאור במאי 2023.

הרומן פורסם כהמשך לקורותיו של פנדורין ומשרתו היפני מסאהירו שיבאטה. העלילה מתרחשת בתחילת 1900, לאחר אירועי "איני נפרד".
== הערות שוליים ==

קטגוריה:חוקרים פרטיים בדיוניים
קטגוריה:ספרות בלשית
קטגוריה:ספרי בוריס אקונין
קטגוריה:ספרי 2023
מורסון

מורסון (בספרדית: Morcón) הוא סוג נקניק מבשר חזיר שדומה מאוד לצ'וריסו. הוא מעובד בצורה דומה, וההבדל טמון בעובדה שהצ'וריסו ממולא במעי הדק, בעוד שהמורסון ממולא במעי הגס. נקניק זה הוא מוצר אופייני לשחיטת חזירים באזורי אנדלוסיה ואקסטרמדורה. בקסטיליה העתיקה מהמאה ה-16 היא נקראה מורסילה,<ref>«Glossario di voci annotate in i 100 primi volumi di Classici Castalia»</ref> שם השמור כיום לפודינג שחור.

== מאפיינים ==
ההבדל בהתייחס לצ'וריסו הוא גם בסוג הבשר ממנו המורסון עשוי, שבאופן כללי הוא רזה באיכותו, ללא אפונורוזות או הצטברויות של שומן. הוא קיבל את השם של מורסון בשל העובדה שזהו השם של חתיכת צומת המעי המשמש למילוי שלו. התבלינים המשמשים להכנה הם בעצם פפריקה מתוקה, שום ומלח בישול. בשל עובי המעטפת, השהייה בחדר הייבוש ותקופת ההתיישנות ארוכה למדי. הבדל נוסף לעומת הצ'וריסו הוא שאורך הנקניק בדרך כלל גדול יותר.

== גרסאות ==
יש גרסה בשם מורסון המיוצר בפיליפינים, עשוי מבשר בקר. לא ידוע אם זו בהשפעה ספרדית או סתם שם דומה של שני מאכלים שונים.

== קישורים חיצוניים ==

* [https://web.archive.org/web/20140207190717/http://www.sierrademonesterio.es/es/video/fabricacion-cata-nuestros-productos/fabricacion-morcon-iberico/217/96 Como si fabrica], Morcón iberico Cular

== הערות שוליים ==

קטגוריה:המטבח האנדלוסי
קטגוריה:מאכלי בשר חזיר
ליקופילום

שיח ליקופילום פורח בלילך
ליקופילום<ref></ref> (שם מדעי: Leucophyllum) הוא סוג של שיחים ירוק-עד ממשפחת הלועניתיים, מקור הצמח במדבריות טקסס ומקסיקו.
==הצמח ובתי גידול ==
הפרחים הם בצורת פעמון או משפך, עם חמש אונות ושתי שפתיים, וצבעים הנעים בין לבן למגנטה לסגול. השם הגנרי נגזר מהמילים היווניות λευκός ( leukos ), שמשמעותן "לבן", ו-φυλλον ( phyllos ), שפירושו " עלה ", המתייחסות לעלווה המכוסה בטריכום.<ref></ref> גובה השיח יכול להגיע עד 2–3 מטר. הפריחה היא בסוף הקיץ ובסתיו. העלים בצורה אליפטית, ומופיעים על הענפים בזוגות, וצבעם ירוק לבן.

שיחים אלה גדלים בקרקעות חוליות ויש להם סבילות גבוהה למלח. הם הפכו פופולריים עבור נטיעות באזורים חמים יותר ובגינון יובשני ; הם דורשים מינימום מים, מעוצבים בקלות לגדר חיה ופורחים על פני כל פני השטח שלהם. פותחו זנים של L. frutescens, L. candidum, L. laevigatum, L. langmaniae, L. pruinosum, L. revolutum ו- L. zygophyllum.<ref></ref>

שיחי ליקופילום מפורסמים ביכולתם "לחזות" גשם, בדרך כלל פורחים מספר ימים לפני סופת גשם, ככל הנראה בתגובה ללחות. הם נקראים לפעמים "שיח ברומטר " מסיבה זו. מאמינים שזו תכונת הישרדות בבתי הגידול המדבריים למחצה של הצמחים.

בישראל הצמח נמכר במשתלות, ומשמש כשיח מתאים לגינות ציבוריות. הסוג כולל 12 מינים, מתוכם אוקלמו חמישה זנים.

== מינים נבחרים ==
* Leucophyllum alejandrae <small>GL Nesom</small>
* Leucophyllum ambiguum <small>Bonpl.</small>
* Leucophyllum candidum <small>IMJohnst.</small> &#x2013; שיח ברוסטר ברומטר
* Leucophyllum flyrii <small>BL טרנר</small>
* Leucophyllum frutescens <small>( ברלנד. ) IMJohnst.</small> &#x2013; מרווה טקסס, ריינג'ר טקסס, עלה כסף
* Leucophyllum hintoniorum <small>GL Nesom</small>
* Leucophyllum laevigatum <small>Standl.</small> &#x2013; מרווה צ'יוואן
* Leucophyllum langmaniae <small>Flyr</small> &#x2013; מרווה לנגמן, מרווה ריו בראבו
* Leucophyllum minus <small>A.Gray</small> &#x2013; שיח ברומטר ביג בנד
* Leucophyllum mojinense <small>Henrickson & T. Van Devender</small>
* Leucophyllum pringlei <small>(Greenm.) Standl.</small>
* Leucophyllum pruinosum <small>IMJohnst.</small>
* Leucophyllum revolutum <small>Rzed.</small>
* Leucophyllum ultramonticola <small>Flyr</small>
* Leucophyllum zygophyllum <small>IMJohnst.</small><ref></ref>

=== כלאיים ===
* Leucophyllum × 'ענן שמימי' ( L. frutescens 'Green Cloud' × L. laevigatum )
* Leucophyllum × 'ענן גשם' ( L. frutescens × L. minus )<ref></ref>

== קישורים חיצוניים ==

* [https://www.agri.gov.il/he/pages/356.aspx לויקופילום Leucophyllum – סקירת מינים וזנים] באתר מכון וולקני
* [https://www.meltser.co.il/plant.php?id=1306&plant=לבן-עלה%20(ליקופילום)%20-%20Leucophyllum ליקופילום באתר משתלת מלצר]
* [https://botanimg.com/product/ליקופילום/ ליקופילום באתר משתלת בוטני]
* [http://aggie-horticulture.tamu.edu/ornamentals/nativeshrubs/leucophyllumfrutes.htm עמוד על L. frutescens ממאגר הצמחים המקומיים של טקסס]

== הערות שוליים ==

קטגוריה:צמחים שתוארו ב-1812
קטגוריה:טקסונים שתוארו בידי אמה בונפלאן
קטגוריה:ארצות הברית: פלורה
קטגוריה:מקסיקו: צומח
קטגוריה:לועניתיים
טורוש

טוּרוֹש (בקרואטית: Turoš) הוא סוג של גבינה העשויה מחלב בקר. זהו מאכל מסורתי באזור Međimurje שבצפון קרואטיה.

== מאפיינים ==
טורוש עשוי על ידי נתחי סוג גבינת קוטג' בצורת חרוט, בתוספת מלח ופפריקה (מתוקה). כיוון שהגבינה מתובלת בפפריקה אדומה, היא בדרך כלל בצבע כתום בהיר או משמש. גובה הקונוסים הוא בדרך כלל בסביבות 6 סנטימטרים. לאחר העיצוב, הגבינה נשארת להתייבש בעשן או באור שמש במשך כמה ימים.

השם טורוש (turoš) מגיע מהמילה ההונגרית ההומופונית túrós שמבטאים כמובן טוּרוֹש, שפירושה "של גבינה לבנה חצי רכה" או "של גבינת קוואקר". Túró הוא שם העצם ההונגרי הן עבור "גבינת לבנה חצי רכה" והן עבור "גבינת לבנה מיושנת". הגבינה משמשת בהונגריה לאפייה למילוי ולמריחה.

== קישורים חיצוניים ==
* [http://www.tzm.hr/article.php?g=60 הגסטרונומיה המסורתית של מחוז Međimurje]
* [http://www.galacus-nautika.com/gastroeng.htm טורוש בין המנות של המטבח הקרואטי]

קטגוריה:המטבח הקרואטי
קטגוריה:גבינות
בילספור (מדינה בהודו)

מדינת בילספור הייתה מדינה הודית שהתקיימה מ-1948 עד 1954, סביב העיר , כיום חלק הימאצ'ל פרדש.

== היסטוריה ==
בילספור הוקמה ב-12 באוקטובר 1948, כשהמדינה הנסיכותית , שהתקיימה בסוזרניות במסגרת הודו הבריטית, הצטרפה להודו כמחוז בילספור. הראג'ה של בילספור, אנד צ'נד, שימש כנציב כללי של המדינה עד אפריל 1949

עם כניסת חוקת הודו לתוקף ב-26 בינואר 1950, הפכה בילספור למדינה חלק ג', סיוג שהתייחס לחלקי הנספח לחוקת הודו שהגדיר את מעמד המדינות השונות ואשר המדינות שנכללו בו היו בשליטתה הישירה של ממשלת הודו.

ב-1 ביולי 1954 אוחדה המדינה עם הימאצ'ל פרדש, והפכה למחוז בה.

== הערות שוליים ==

קטגוריה:הודו: מדינות וטריטוריות איחוד לשעבר
קטגוריה:מדינות וטריטוריות שהתפרקו ב-1954
קטגוריה:מדינות וטריטוריות שהוקמו ב-1948
קטגוריה:הימאצ'ל פרדש
גיבניצה

גיבניצה (בקרואטית: Međimurska gibanica)<ref name="coolinarika"></ref> היא סוג של עוגת שכבות שמקורה במחוז Međimurje, קרואטיה. היא עשויה מבצק עלים וארבע מילויים: אגוזים, גבינת קווארק טרייה, פרג ותפוחים, וכן ממרכיבים רבים נוספים. זהו מאכל מסורתי, פופולרי במיוחד בצפון קרואטיה,<ref name="coolinarika" /> עשיר בטעם ומלא קלוריות, מעדן המהווה מרכיב בלתי נפרד מהמטבח הקרואטי. העוגה דומה מאוד לפלודני היהודי-הונגרי. בגביניצה שיכבת הריבה בפלודי מוחלפת בשיכבת גבינת קווארק.

מתכון זה הוא אחד מהמספר הגדול של סוגים אזוריים של גיבניצה שפותחו ברחבי הבלקן.

== הכנה והגשה ==
שכבת בסיס של בצק מוכן נמתחת בתבנית מתאימה ששומנה קודם לכן בשומן. לאחר מכן הבצק מכוסה בשכבת המלית הראשונה מתוך ארבע המורכבת מאגוזי מלך קצוצים או טחונים ספוג חלב, גבינת קווארק טרייה, פרג טחון ספוג חלב ותפוחים מגוררים. את שכבת המילוי מורחים על פני כל המשטח ולאחריה את שכבת הבצק השנייה, את שכבת המילוי השנייה וכן הלאה, עד שמניחים את כל ארבע שכבות המילוי. השכבה הסופית של הבצק מכוסה בשמנת חמוצה שנמזגת מעורבבת קודם לכן עם חמאה מומסת ו/או ביצה.

את התבשיל מכניסים לתנור ואופים כשעה בחום של 200 מעלות. ניתן להגיש את העוגה כשהיא עדיין חמה ישירות מהתבשיל או להשאיר להתקרר לטמפרטורת החדר. אפשר לחתוך לרבעים או למלבנים ולבסוף לפזר אבקת סוכר .

== פרטים ספציפיים ==
Međimurska gibanica הוא סוג ספציפי של גיבאניצה, אשר שונה מסוגים אחרים בכמה פרטים הנוגעים לבצק, המילוי, המראה וההרכב של כמה מרכיבים משניים או נוספים (סוכר, שמנת חמוצה, חלב, חמאה, ביצים, צימוקים, קינמון וכו'). בהשוואה, למשל, ל-prekmurska gibanica, היא מכילה בצק עלים במקום קלתית, כמו גם גבינת קווארק טרייה במקום גבינת ריקוטה או קוטג'. ממבט ראשון ניתן לראות של-međimurska gibanica יש ארבע שכבות פשוטות ועבות יותר במקום שמונה שכבות כפולות ודקות יותר של prekmurska gibanica. באופן כללי, הוא עסיסי ורך יותר מרוב סוגי הגיבניצה האחרים.

== ראו גם ==
* בורקס

== קישורים חיצוניים ==

* [https://archive.today/20130903094927/http://www.tzm.hr/article.php?p=gastro&id=68 Međimurska gibanica באתר הרשמי של לשכת התיירות של מחוז Međimurje]
* [http://www.cak-mlinovi.hr/index.php?what=recepti&id=9 מתכון של חברת מאפים]
* [https://web.archive.org/web/20120424093154/http://www.medjimurski-dvori.hr/med_gibanica.htm מתכון ממסעדה המציעה מנות אזוריות ותיקות]
* [http://recipeci.com/medimurska-gibanica/15007/ הליך הכנה מפורט עם תמונות]
* [http://www.coolinarika.com/recepti/jela/gibanica/ Međimurska gibanica בין מספר רב של סוגי gibanica]
* [http://www.rtl.hr/lifestyle/gastro/1011856/cetiri-sloja-nadjeva-sljubljena-u-harmoniji-medjimurska-gibanica/ תוכנית תחרות אפייה של međimurska gibanica בטלוויזיה]
* [http://coolrecepti.blogspot.com/2011/08/meimurska-gibanica.html תמונות תקריב]

== הערות שוליים ==

קטגוריה:מאכלי תפוחים
קטגוריה:מאכלי גבינה
קטגוריה:המטבח הקרואטי
יחסי בחריין–סוריה

בחריין והרפובליקה הערבית הסורית כוננו יחסים דיפלומטיים ב-23 בינואר 1975.<ref></ref> בחריין פתחה מחדש את שגרירותה בדמשק בדצמבר 2018.<ref name="bhrel"></ref>

== היסטוריה ==
ב-8 באוגוסט 2013, בעקבות החלטתה של ערב הסעודית להחזיר את שגרירה, שר החוץ של בחריין, ח'אלד בן אחמד אאל ח'ליפה, הודיע כי מדינת הארכיפלג במפרץ תחזיר את השגריר שלה.<ref name="huffpo"></ref> השייח' הסוני עאדל אל-חמד אמר כי בנו עבדולרחמן נהרג במהלך לחימה בסוריה וכי הוא "קיווה ליפול כשאהיד". הוא הוסיף: "הוא ביקר פעם אחת בסוריה, ואז הוא חזר לבחריין שם התכונן לציוד הלחימה שלו וחזר לסוריה". בתגובה אמר שר הפנים רשיד בן עבדאללה אאל ח'ליפה כי יש לתת תמיכה מהקהילה הבינלאומית וכי אין להכניס אינדוקטרינציה ליחידים ולהקצין אותם.<ref></ref>

ב-19 ביוני 2022, נשיא סוריה בשאר אל-אסד קיבל את אישורו של השגריר וואהיד מובארק סאייר בטקס רשמי בהשתתפות שר החוץ פייסל אל-מקדאד.<ref></ref>

בחריין תמכה בקבלתה מחדש של סוריה לליגה הערבית. בחריין הביעה את תמיכתה המלאה ב"ריבונותה ויציבותה של סוריה" ובצורך "לבנות גשרים עם ידידות" בזמן שנפגשו שרי החוץ של שתי המדינות. שר החוץ הסורי, פייסל אל-מקדאד, אמר לעמיתו בבחריין, עבדולאטיף בן ראשיד אל-זאיאני, כי שיפור היחסים עם מדינות ערביות אחרות הוא בראש סדר העדיפויות של סוריה, כך לפי סוכנות הידיעות הממשלתית הסורית SANA.<ref></ref>

== נציגויות דיפלומטיות ==
* סוריה מחזיקה בבחריין שגרירות במנאמה.
* בחריין מחזיקה בסוריה שגרירות בדמשק.

== קישורים חיצוניים ==

== הערות שוליים ==
ויליאם מיכאליס

וילהלם אוטו ארנסט מיכאליס (בגרמנית: William Otto Ernst Michaelis; 19 ביולי 1871 – 5 בינואר 1948) היה ויצה-אדמירל גרמני וראש הפיקוד הימי במשרד הרייכסווהר ברפובליקת ויימאר.

== ביוגרפיה ==
מיכאליס נולד ב-19 ביולי 1871 בבישופסבורג שבפרובינציית פרוסיה למהנדס אזרחי, הוא סיים את בית הספר התיכון במקום ראשון. הוא הצטרף לצי הגרמני הקיסרי כצוער באפריל 1889 וקודם לדרגת אונטרלויטננט צור זי ב-1892. בדרגה זו הוא שירת משנת 1900 עד 1902 כקצין סיפון ומפקד בפלגת סירות הטורפדו הראשונה בקיל. הוא גם למד באקדמיה הימית של קיל מ-1900 עד 1902, ועבר לשרת עם ה-Reichsmarineamt (RMA) כראש מחלקה ועם מטה האדמירליות. לאחר מכן שירת כקצין ראשון של אוניית ראשה ולאחר מכן כקצין מטה לאדמירל של שייטת.

בשנים 1911 עד 1913 היה ראש מחלקה במטה האדמירליות ובמקביל עמיתו הקרוב ביותר של ראש מטה האדמירליות אוגוסט פון הרינגן, אחיו של שר המלחמה הפרוסי יוזיאס פון הרינגן. כמה חודשים לאחר קידומו לקפיטן צור זי, הוא הפך למפקד הצעיר ביותר של אוניית ראשה, SMS תירינגן באוקטובר 1913. מ-4 בפברואר 1915 עד 28 בינואר 1916 שימש כראש המטה של מפקד צי הים הפתוח, אדמירל הוגו פון פול. <ref></ref> <ref></ref> לאחר מינויו של יורשו של פול, ריינהרד שר, הוא מונה לראש מחלקה על פי בקשתו ב-28 בינואר 1916 ולאחר מכן למנהל המחלקה הימית הכללית בריירסמרינאמט מספטמבר עד נובמבר 1918.

לאחר תום מלחמת העולם הראשונה, הוא מונה למנהל משרד הפיקוד באדמירליות בדצמבר 1919 לאחר קידומו לקונטר-אדמירל. ככזה, במרץ 1920, לאחר שויצה-אדמירל אדולף פון טרוטה הוחלף בגלל יחסו במהלך הפוטש של קאפ, הוא מונה לממלא מקום ראש האדמירליות ובכך לשמש כראש הרייכסמרינה. הוא החזיק בתפקיד זה עד שהוחלף באדמירל פאול בהנקה ב-1 בספטמבר 1920. לאחר מכן הוא פרש וקיבל דרגת ויצה-אדמירל ב-20 בדצמבר 1920. לאחר מכן חי מיכאליס בפוטבוס עד מותו ב-5 בינואר 1948.

== עבודותיו ==
* "Kaiser Wilhelm II. und seine Marine. Kritische Beobachtungen während des Kaisermanövers in der Nordsee Herbst 1912. Aus den Erinnerungen von Vizeadmiral William Michaelis" ("קייזר וילהלם השני והצי שלו - תצפיות קריטיות שנעשו במהלך התמרונים המלכותיים בים הצפוני בסתיו 1912, מתוך זיכרונותיו של ויצה-אדמירל ויליאם מיכאליס"), הודפס מחדש ב-1976
* [https://books.google.com/books?id=Q6QwRr2ic-4C&dq=konteradmiral+william+michaelis&pg=RA1-PA481 "Tirpitz' Wirken vor und während des Ersten Weltkriegs"] ("העבודה של טירפיץ לפני ואחרי מלחמת העולם הראשונה"), מאמר משנת 1934

== הערות שוליים ==

קטגוריה:אדמירלים בצי הקיסרי הגרמני
קטגוריה:אדמירלים ברייכסמרינה
קטגוריה:אנשי צבא גרמנים במלחמת העולם הראשונה
קטגוריה:גרמנים שנולדו ב-1871
קטגוריה:גרמנים שנפטרו ב-1948
כוחות א-סאעקה

כוחות א-סאעקה (בערבית: قوات الصاعقة المصرية, בתעתיק מדויק: קואת אלצאעקה אלמצריה) היא יחידת הכוחות המיוחדים של הכוחות המזוינים של מצרים. היחידה נוסדה בשנת 1955 והם הכוחות בעלי הרמה גבוהה במיומנויות של הצבא המצרי.

ייעודם של כוחות א-סאעקה הוא לבצע מבצעים מיוחדים, ולכן הם מאורגנים, מצוידים ומאומנים ביחידות רב-תכליתיות. כוחות א-סאעקה כוללים יחידות סיור מיוחד כוחות צנחנים, לוחמה בטרור, התערבות ויחידות טקטיות אחרות הפועלות התומכות במבצעים משולבים עם יחידות אחרות.<ref></ref>

== מבנה ==
כוחות א-סאעקה מורכבים משמונה רגימנטים של כוחות מיוחדים ושני רגימנטים קומנדו המתמחים בקומנדו הימי, סיור מיוחד ולחימה בטרור.
* רגימנט 117
* רגימנט 123
* רגימנט 129
* רגימנט 135
* רגימנט 141
* רגימנט 147
* רגימנט 153
* רגימנט 159
* יחידה 777 – מתמחה בפשיטות קומנדו, סיכול טרור, אבטחה, חילוץ בני ערובה, לוחמה לא סדירה, ומבצעים מיוחדים מאחורי קווי האויב.
* יחידה 999 – מתמחה במשימות סיור מיוחדות לאיסוף מודיעין.
* יחידה 888 – יחידת קומנדו סודית, הוקמה ב-2017; מתמקדת בסיכולים ממוקדים ובפשיטות מהאוויר ומהקרקע על יעדי טרור בחצי האי סיני.<ref></ref>

== גלריה ==
<gallery>
קובץ:31458.jpg|לוחם א-סאעקה
קובץ:Defense.gov News Photo 971016-N-4004O-006.jpg|לוחמי סאעקה מתרגלים פשיטה ממסוק
קובץ:SG DF-ST-86-08093.jpg|חיילי הרגימנטים
קובץ:الوحدة 999 قتال المصرية.jpg|לוחמי יחידה 888
קובץ:777قتال.jpg|לוחמי יחידה 777 ללוחמה בטרור
קובץ:US Army 52219 U.S., foreign paratroopers get ready for a big jump at Fort Bragg 6.jpg|חיילי הרגימנט המוצנח
קובץ:Egyptian paratrooper.jpg|צנחן מצרי של רגימנט הצנחנים
</gallery>

== הערות שוליים ==

קטגוריה:יחידות ללחימה בטרור
קטגוריה:יחידות עילית
קטגוריה:צבא מצרים
משה בן גדעון אבודיינטה

כריכת הספר "Gramatica Hebraica" מאת אבודיינטה
מֹשֶׁה בֶּן גִּדְעוֹן אַבּוּדִיֶנְטֶה (1610–4 במרץ 1688) היה משורר ומדקדק עברי יהודי.

==חייו==
אבודיינטה נולד לגדעון ויעל אבודיינטה, משפחת אנוסים מליסבון, ובנעוריו עבר עם משפחתו לאמסטרדם. לפי מקורות אחרים נולד באמסטרדם. באמסטרדם למד לימודי יהדות וכשהיה בן 14 גילם את הר נבו במחזה וכוח שבעה הרים (Diálogo dos Montes) מאת חותנו לעתיד, רעואל ישורון, בבית הכנסת "בית יעקב". לימים עבר לגליקשטאדט שבהולשטיין, ועמד שם בראש הקהילה. בשנת 1633 עבר להמבורג, שם עמד בראש ישיבת "שערי צדק", ישיבה של בעלי בתים וסוחרים אמידים שנוסדה עם התעוררות התנועה השבתאית. הוא נשא לאישה את שרה ישורון ונולדו להם שני בנים. קבור בבית הקברות היהודי באלטונה.

==יצירתו==
בצעירותו תרגם אבודיינטה לעברית את סיפור ניסיון הרצח של דוד קוריאל וכתב למגילה זו שיר הקדמה. עוד קודם לכן כתב שיר לכבוד חתונתו של קוריאל.

בעת שהותו באמסטרדם כתב את היצירה "אבני שהם", הבנויה מ-102 אוקטבות, כמספר שמו בגימטריה (לפי הכתיב אובידינטי), שכל אחת מהן היא שיר חוכמה ומוסר בפני עצמו. טוריהן של שלוש האוקטבות הראשונות פותחים באותיות המרכיבות את שמו – משה. השיר זכה לחמש העתקות לפחות וישנם אף שנטלו משיריו וייחסו אותם אליהם. בנוסף, חיבר שירים לעת מצוא, שחלקם פורסמו בכתב העת המאסף.

אבודיינטה חיבר ספר דקדוק עברי בפורטוגזית בשם "Grammatica Hebraica". בחלקו הרביעי של הספר הביא דוגמאות לסגנונות שירה שונים עם שירים פרי עטו. כמו כן, חיבר את הספר "ווי העמודים ושירים", ובו רשימת מילים הפותחות באות ו' שאפשר להעמידן בראשי העמודים של ספר התורה, כך שכל העמודים (פרט לחמישה) יתחילו באות זו.

בהשקפתו הדתית היה חסיד של שבתי צבי, כמו רבים מקהילת האנוסים בהמבורג. האוסף המודפס של דרשותיו השבתאיות, "Fin de los Dias", צונזר על ידי פרנסי הקהילות של המבורג ואמסטרדם. בהמבורג, אף על פי שחלק מפרנסי הקהילה תמכו אף הם ברעיונותיו של שבתי צבי, הוחרם הספר בהחלטה משנת 1666, מתוך חשש שהספר עלול לפגוע במרקם היחסים עם החברה הנוצרית. באמסטרדם הספר הוחרם בטענה שנושאי הדרשות "נוגדים את האמת שבתורה הקדושה".

==לקריאה נוספת==
* צבי מלאכי, משה בן גדעון אבודינטי ויצירתו הספרותית, פעמים – רבעון לחקר קהילות ישראל במזרח, חוברת 1, אביב תשל"ט (1979), עמ' 67–75.
* מיכאל שטודמונד־הלוי, לא בן ואב ואח ינהלוני: משפחתו של גדעון אבודינטה בקריביים, בתוך: בדרך אל המודרנה שי ליוסף קפלן, עורכים: אבריאל בר־לבב, דב סטוצ'ינסקי, מיכאל הד. מרכז זלמן שזר לחקר תולדות העם היהודי, ירושלים, תשע"ט, עמ' 215–236.

==הערות שוליים==

קטגוריה:בלשנים ולשונאים יהודים
קטגוריה:משוררים יהודים
קטגוריה:שבתאים